[image: image1.jpg]i Ajuntament de Solsona



 

	
	ACTA 


	Expedient núm.: 
	Òrgan col·legiat: 

	JGL/2021/23 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	14 de juny de 2021 

	Durada 
	des de les 19.30 fins a les 21.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/22 de la Junta de Govern Local de la sessió duta a terme el dia 7 de juny de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 1141/2021. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud presentada i subscrita per Carla Vendrell i Garrabou, gerent d'Amisol, amb NIF núm. G25021338, en què demana quatre targetes d'aparcament per a persones amb discapacitat per tal que les puguin utilitzar el personal que hi ha al Seminari, a la residència de la carretera de Torà, a la residència del Seminari i al taller, en el cas que hagin d'acompanyar, amb el seu cotxe propi, els usuaris de l'Associació al metge;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que es concedeixen quatre targetes d'aparcament per a persones amb discapacitat pel termini d'un any.


	Expedient 1173/2021. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud de targeta d’aparcament individual per a persones amb discapacitat;

Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda autoritzar al sol·licitant la targeta d’aparcament individual.


	Expedient 887/2021. Habitatge propietat de l'Ajuntament – C/ Salvador Espriu, 8 (complex esportiu municipal)

	Favorable
	Tipus de votació: unanimitat

	Vist que per acord de la Junta de Govern Local del dia 3 de maig 2021 s'acordà destinar l'habitatge, propietat de l'Ajuntament, situat al carrer de Salvador Espriu, 8 (complex esportiu municipal), per a casos d'emergència social;
Vist l'informe emès pels Serveis Socials Bàsics del Solsonès en què es proposa allargar l'estada en aquest habitatge, fins que pugui realitzar la seva emancipació, al jove que va entrar a l'habitatge el dia 30 d'abril de 2021, provinent de l'habitatge situat al carrer de Falp i Plana, també destinat per a casos d'emergència social (acord Junta de Govern Local del dia 4 de gener de 2021);
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda informar favorablement el contingut de l'informe emès pels Serveis Socials Bàsics del Solsonès i allotjar, fins que pugui realitzar la seva emancipació, aquest jove a l'habitatge propietat de l'Ajuntament, situat al carrer de Salvador Espriu, 8 (complex esportiu municipal).


	Expedient 1163/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona duu a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2012/00889,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de trenta-set euros (37,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


AIGÜES
	Expedient 1108/2021. Revisió facturació aigua 1r trimestre de 2021 

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un solar, corresponent al primer trimestre de 2021, ja que té un consum molt elevat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que es repartirà el consum del primer trimestre de 2021 entre cinc trimestres (quatre trimestres de 2020 i un trimestre de 2021) i per cada trimestre es facturarà un consum 16 m3. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar el consum esmentat.


	Expedient 620/2021. Recurs acord JGL210329_revisió facturació aigua 3r i 4t trimestre de 2020 

	Favorable
	Tipus de votació: unanimitat

	Vista la sol·licitud d’interposició d’un recurs a l’acord que va adoptar la Junta de Govern Local, de 29 de març de 2021, en referència a la revisió de les facturacions d’aigua d’un immoble, corresponents al tercer i quart trimestre de 2020, que tenien un consum molt elevat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que es repartirà el consum de tot l'any 2020 i del primer trimestre de 2021 entre cinc trimestres, igualant-los tots amb el mateix consum. El rebut del quart trimestre de 2020, actualment pendent de pagament, serà el que es modificarà per tal de recollir aquesta nova distribució del consum.


	Expedient 1156/2021. Aplicació tarifa d’ús domèstic per famílies de més de cinc membres 

	Favorable
	Tipus de votació: unanimitat

	Vista la sol·licitud d’aplicació de la tarifa d’ús domèstic per a famílies de cinc o més membres en el rebut de subministrament d'aigua potable d'ús domèstic d’un immoble;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 2049/2019. Exempció pagament taxa recollida escombraries 1r trimestre de 2021 

	Desfavorable
	Tipus de votació: unanimitat

	Vista la sol·licitud d’exempció del pagament de la taxa de recollida d’escombraries d’un immoble, corresponent al primer trimestre de 2021, ja que es considera una ciutadana en risc d’exclusió social greu;
Vist l'acord de la Junta de Govern Local, de 27 de gener de 2020;
Vist que no hi ha un informe de Serveis Socials que justifiqui l’exempció;
A proposta de l'alcalde i del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que no es pot atendre la seva demanda.


CONTRACTACIÓ
	Expedient 1087/2021. Contracte menor de servei – connexió del clavegueram de l’Escola El Vinyet a la xarxa general

	Favorable
	Tipus de votació: unanimitat

	Vist l'informe justificatiu de la necessitat del contracte emès per la regidora delegada d’Urbanisme, Obres i Serveis municipals de data 2 de juny de 2021, en el qual es motiva la necessitat i la idoneïtat d'efectuar un contracte menor de servei per adjudicar la connexió del clavegueram de l’Escola El Vinyet a la xarxa general, amb codi CPV 90400000-1;
Vist que, amb les obres de construcció de la nova Escola El Vinyet, la tanca del recinte va desplaçar-se respecte el límit de parcel·la per respectar l’espai de protecció de la carretera uns 15 metres, de manera que ara cal connectar la xarxa de clavegueram del recinte de l’Escola amb la xarxa general, i per tant, es considera convenient efectuar aquesta contractació, atès l'interès públic i la manca de mitjans;
Vist que l’Ajuntament va sol·licitar tres pressupostos a tres empreses amb capacitat d’obrar i habilitat professional per a dur a terme aquesta tasca, i aquestes han presentat en temps i forma els pressupostos següents:
· Construccions Cortina Masafrets, SL, presenta un pressupost de 7.489,33 € (IVA inclòs)
· Exland Excavacions i Transports, SL, presenta un pressupost de 7.292,62 € (IVA inclòs)
· Excavacions Vilà Vila, SA, presenta un pressupost de 6.627,70 € (IVA inclòs);
Vist l’informe-proposta d’adjudicació del servei emès per l’arquitecta tècnica municipal, de data 4 de juny de 2021, en el que esmenta el següent: «Un cop vistes les ofertes,  les qualitats i característiques dels elements pressupostats, d’acord als amidaments de projecte, i vist que l’únic criteri d’adjudicació és el de menor preu, es considera que l’oferta globalment més avantatjosa és la presentada per l’empresa Excavacions Vilà Vila, SA, per un import de 5.477,44 €, i 1.150,26 € corresponents a l’IVA»;
Vist que el present contracte té una durada inferior a un any i no és objecte de cap pròrroga;
Vist que el present contracte té un pressupost base de licitació inferior a 15.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de Secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 209/2019, de 7 de juliol, i per unanimitat dels assistents, acorda:
Primer. Adjudicar el contracte menor de serveis Connexió del clavegueram de l’Escola El Vinyet a la xarxa general, al contractista Excavacions Vilà Vila, SA, amb CIF núm. A59105486, per un import de 5.477,44 € (sense IVA), més el 21% d'IVA, el que fa un import total de 6.627,70 € (IVA inclòs).

Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària 1530.21000 per a l’exercici 2021.
Tercer. Designar com a responsable l’arquitecta tècnica municipal de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si s’escau.
Cinquè. Notificar la resolució a l'adjudicatari i als licitadors que han presentat pressupost.


CULTURA
	Expedient 1143/2021. AFA Els Petits Gegants – utilització espai públic

	Favorable
	Tipus de votació: unanimitat

	Vista la sol·licitud presentada i subscrita per l'AFA Els Petits Gegants, en què demana autorització per utilitzar la plaça de l'U d'Octubre i poder disposar d'una connexió al subministrament elèctric el dia 20 de juny, a partir de les 11.00 hores, per poder dur a terme un espectacle infantil per l'alumnat de l'Escola; també demana poder disposar de la Sala Polivalent, en cas de pluja;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita excepte l'ús de la Sala Polivalent, en cas de pluja, ja que està cedida a una altra entitat.


ESPORTS
	Expedient 1128/2021. Pràctiques per a l'obtenció del títol de monitor/a de lleure

	Favorable
	Tipus de votació: unanimitat

	Vista la sol·licitud d’una estudiant en pràctiques per poder fer 160 hores de pràctiques al complex esportiu municipal, del 19 de juliol al 27 d'agost de 2021, per poder obtenir el títol de monitora de lleure;
A proposta del regidor delegat d'Esports,

La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda estimar la sol·licitud, prèvia formalització del conveni corresponent amb l'entitat on s'hagi cursat el monitor de lleure i autoritzar la realització de les 160 hores de pràctiques sol·licitades a les activitats d'estiu que es faran al complex esportiu municipal. El període de realització de les pràctiques serà del 19 de juliol al 27 d'agost de 2021, de dilluns a divendres, de 8.30 a 13.30 hores.


	Expedient 1161/2021. Sol del Solsonès – utilització piscines municipals

	Favorable
	Tipus de votació: unanimitat

	Vista la sol·licitud de l'Associació Sol del Solsonès, Associació de Familiars de Malalts Mentals i Drogodependents, amb NIF núm. G25511205, en què demana poder disposar d'un espai a la piscina municipal, per a un màxim de deu persones usuàries de l'entitat, els dijous dels mesos de juliol i agost, de les 11.00 a les 13.00 hores;
A proposta del regidor delegat d'Esports,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita amb la condició que l'Associació faci arribar el llistat d'aquests usuaris que utilitzaran la piscina municipal (nom, cognoms i DNI). Se'ls farà un abonament electrònic per poder entrar i sortir i podran passar a recollir-lo a les piscines municipals.


	Expedient 1175/2021. Club Bàsquet Solsona – torneig de bàsquet 3x3, dia 20 de juny

	Favorable
	Tipus de votació: unanimitat

	Vista la sol·licitud presentada i subscrita per Ricard Manzano i Payerols, president del Club Bàsquet Solsona, amb NIF G25054123, en què demana autorització per dur a terme la 26a edició del torneig de bàsquet 3x3 a la plaça del Camp, el dia 20 de juny de 2021, i poder utilitzar vuit taules i dotze cadires plegables, una connexió al subministrament elèctric i l’equip de megafonia;
Vist l'informe 320/2021 emès per la Policia Local i a proposta dels regidors delegats d'Esports i de Cultura i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es recorda al sol·licitant que s'han de complir les mesures sanitàries per a la contenció de la COVID-19 en vigor en el moment de la celebració del torneig.


GOVERNACIÓ
	Expedient 1129/2021. Concessió de gual 

	Favorable
	Tipus de votació: unanimitat

	Vista la sol·licitud de llicència per col·locar un gual, de 4 metres;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe 303/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir el gual, un cop pagats els drets corresponents. Es recorda al sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual per reforçar la prohibició de l'estacionament.


	Expedient 1130/2021. Concessió de gual 

	Favorable
	Tipus de votació: unanimitat

	Vista la sol·licitud de llicència per col·locar un gual, de 3 metres;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe 304/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir el gual, un cop pagats els drets corresponents. Es recorda al sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual per reforçar la prohibició de l'estacionament.


	Expedient 1015/2021. Ocupació de la via pública amb taules i cadires, estiu 2021

	Favorable
	Tipus de votació: unanimitat

	Vista la sol·licitud de permís per ocupar la via pública amb taules i les cadires d’un restaurant;
Vist que, passat un any des de la declaració de l’emergència sanitària provocada per la COVID-19 i la conseqüent crisi socioeconòmica, es pot constatar que no s’ha donat fi a la pandèmia i a les mesures adoptades per pal·liar el contagi, pel que es preveu que les repercussions s'estenguin durant tot l’any 2021;
Vist que la restauració és un dels sectors més afectat, i que actualment segueix amb moltes limitacions per a la seva obertura i que aquesta s’ha d’adaptar al Pla sectorial de la restauració aprovat pel Comitè de Direcció del Pla d’actuació del PROCICAT i la Resolució SLT/716/2021, de 12 de març, per la qual es prorroguen i es modifiquen les mesures en matèria de salut pública per a la contenció del brot epidèmic de la pandèmia de COVID-19 al territori de Catalunya;
Vist que, en la sessió plenària del dia 25 de març de 2021, entre d‘altres mesures, s’aprovà l‘exempció del pagament de les taxes d‘ocupació de la via pública a les taules i cadires dels establiments de restauració durant tot l‘any 2021;
Vist que el sol·licitant, en data 8 de juny de 2021, ha presentat la documentació requerida per l'emplaçament de la tarima a instal·lar amb el compliment de les mesures tècniques de seguretat;
Vista la proposta redactada per la Policia Local i els Serveis Tècnics Municipals i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Concedir al sol·licitant autorització per a la instal·lació de tres taules i quatre cadires per taula, havent de complir les mesures que s’especifiquen a l’apartat 11, de la Resolució SLT/1840/2021, d'11 de juny i seguint les indicacions de la Policia Local. Caldrà protegir l’espai entre les taules i la calçada per tal d’evitar possibles accidents dels clients amb els vehicles.
Els establiments d'hostaleria i restauració poden obrir amb subjecció a les condicions següents:
· Es restableix el consum en barra, amb una separació interpersonal d'1,50 metres en qualsevol cas.
· En l'interior, l'aforament es limita al 50% de l'autoritzat i s'ha garantir una distància mínima degudament senyalitzada de dos metres entre comensals de taules o agrupacions de taules diferents. S'ha de garantir la ventilació de l'espai mitjançant ventilació natural o altres sistemes de ventilació.
· A les terrasses s'ha de garantir una distància mínima degudament senyalitzada de dos metres entre comensals de taules o grups de taules diferents.
· El nombre màxim de comensals per taula o agrupació de taules és de sis persones tant a l'interior com en terrasses, llevat que pertanyin a la bombolla de convivència.
· S'ha de garantir la distància d'un metre entre persones d'una mateixa taula, excepte per a persones que pertanyin a la bombolla de convivència. El tipus i mida de taula han de permetre que es garanteixin aquestes distàncies.
· S'han de complir sempre totes les indicacions del Pla sectorial de la restauració aprovat pel Comitè de Direcció del Pla d'actuació del PROCICAT.
Segon. L'horari de la terrassa ve donat per la normativa fixada pel Departament de Salut (en aquests moments, fins a les 01.00 hores). A mesura que el Departament de Salut flexibilitzi la normativa, els horaris s'adequaran a la mateixa. De tota manera, en cap cas podran excedir dels permesos a l’Ordenança municipal reguladora de l’ocupació temporal de la via pública mitjançant terrasses, que són: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores.
Tercer. Comunicar al sol·licitant que, en funció de la problemàtica que pugui generar l’ocupació de l’espai a la via pública, l’Ajuntament podrà revisar el nombre de taules autoritzades i la distribució de les mateixes.
Quart. Comunicar al sol·licitant que l’autorització també queda condicionada al compliment dels condicionants següents:
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· No s’admet la delimitació de l’espai amb tanques, jardineres o elements similars, excepte en els casos de carrers amb trànsit de vehicles quan s’ocupi la zona d’aparcaments d’aquests, entenent més com una protecció per als clients més que una delimitació.
· A requeriment de l’Ajuntament, i sempre que concorrin raons d’interès públic (fires, dies de mercat, o altres que es considerin necessaris per a l'interès públic...), el titular de la llicència queda obligat a retirar la terrassa i deixar lliure l’espai públic ocupat.
· El titular de la llicència queda obligat a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música i soroll, entre d’altres (aparells de TV, reproductors de música o similars).
Cinquè. L’incompliment de les mesures detallades en els punts anteriors implicarà sancions i suposarà la retirada immediata de l’autorització per ocupar la via pública.
Sisè. Es comunica també al sol·licitant l'exempció del pagament de les taxes d’ocupació de la via pública de taules i cadires dels establiments de restauració durant tot l’any 2021.

Setè. Cal entendre que aquestes autoritzacions d’ocupació de la via pública amb taules i cadires venen condicionades per l’actual crisi sanitària i, per tant, es corresponen amb circumstàncies d’excepcionalitat, per la qual cosa, una vegada recuperada la normalitat, es tornarà a la situació d’anys anteriors.
Vuitè. En tot cas, aquesta autorització resta condicionada a la normativa que, en qualsevol moment, es pugui aprovar tant a nivell estatal com autonòmic pel que fa a la crisi sanitària.


	Expedient 1152/2021. Ampliació ocupació de la via pública amb taules i cadires, estiu 2021 

	Favorable
	Tipus de votació: unanimitat

	Vista la sol·licitud per poder ampliar la terrassa d’un bar restaurant amb quatre taules més fins el 12 de setembre de 2021; també demana poder utilitzar la plaça d’aparcament de davant del local, fins el 30 de setembre de 2021, per poder accedir amb comoditat a la terrassa del bar;
Vist que per acord de la Junta de Govern Local del dia 29 de març de 2021 es va concedir autorització a aquest bar restaurant per a la instal·lació de deu taules i quatre cadires per taula, del 17 de març al 31 d'octubre de 2021;
Vist l'informe 311/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Concedir al sol·licitant autorització per ampliar la terrassa del bar restaurant amb quatre taules més, passant de les deu taules i quatre cadires per taula que tenia concedides a 14 taules i quatre cadires per taula, fins el 12 de setembre de 2021, havent de complir les mesures que s’especifiquen a l’apartat 11, de la Resolució SLT/1840/2021, d'11 de juny i havent de col·locar aquestes quatre taules a continuació del pas elevat.
Segon. Concedir al sol·licitant autorització per a la instal·lació de deu taules i quatre cadires per taula, del 13 de setembre al 31 d’octubre de 2021, havent de complir les mesures que s’especifiquen a l’apartat 11, de la Resolució SLT/1840/2021, d'11 de juny.
Els establiments d'hostaleria i restauració poden obrir amb subjecció a les condicions següents:
· Es restableix el consum en barra, amb una separació interpersonal d'1,50 metres en qualsevol cas.
· En l'interior, l'aforament es limita al 50% de l'autoritzat i s'ha garantir una distància mínima degudament senyalitzada de dos metres entre comensals de taules o agrupacions de taules diferents. S'ha de garantir la ventilació de l'espai mitjançant ventilació natural o altres sistemes de ventilació.
· A les terrasses s'ha de garantir una distància mínima degudament senyalitzada de dos metres entre comensals de taules o grups de taules diferents.
· El nombre màxim de comensals per taula o agrupació de taules és de sis persones tant a l'interior com en terrasses, llevat que pertanyin a la bombolla de convivència.
· S'ha de garantir la distància d'un metre entre persones d'una mateixa taula, excepte per a persones que pertanyin a la bombolla de convivència. El tipus i mida de taula han de permetre que es garanteixin aquestes distàncies.
· S'han de complir sempre totes les indicacions del Pla sectorial de la restauració aprovat pel Comitè de Direcció del Pla d'actuació del PROCICAT.
Tercer. L'horari de la terrassa ve donat per la normativa fixada pel Departament de Salut (en aquests moments, fins a les 01.00 hores). A mesura que el Departament de Salut flexibilitzi la normativa, els horaris s'adequaran a la mateixa. De tota manera, en cap cas podran excedir dels permesos a l’Ordenança municipal reguladora de l’ocupació temporal de la via pública mitjançant terrasses, que són: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores.
Quart. Comunicar al sol·licitant que, en funció de la problemàtica que pugui generar l’ocupació de l’espai a la via pública, l’Ajuntament podrà revisar el nombre de taules autoritzades i la distribució de les mateixes.
Cinquè. Comunicar al sol·licitant que l’autorització també queda condicionada al compliment dels condicionants següents:
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· No s’admet la delimitació de l’espai amb tanques, jardineres o elements similars, excepte en els casos de carrers amb trànsit de vehicles quan s’ocupi la zona d’aparcaments d’aquests, entenent més com una protecció per als clients més que una delimitació.
· A requeriment de l’Ajuntament, i sempre que concorrin raons d’interès públic (fires, dies de mercat, o altres que es considerin necessaris per a l'interès públic...), el titular de la llicència queda obligat a retirar la terrassa i deixar lliure l’espai públic ocupat.
· El titular de la llicència queda obligat a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música i soroll, entre d’altres (aparells de TV, reproductors de música o similars).
Sisè. L’incompliment de les mesures detallades en els punts anteriors implicarà sancions i suposarà la retirada immediata de l’autorització per ocupar la via pública.
Setè. Es comunica també al sol·licitant l'exempció del pagament de les taxes d’ocupació de la via pública de taules i cadires dels establiments de restauració durant tot l’any 2021.
Vuitè. Cal entendre que aquestes autoritzacions d’ocupació de la via pública amb taules i cadires venen condicionades per l’actual crisi sanitària i, per tant, es corresponen amb circumstàncies d’excepcionalitat, per la qual cosa, una vegada recuperada la normalitat, es tornarà a la situació d’anys anteriors.
Novè. En tot cas, aquesta autorització resta condicionada a la normativa que, en qualsevol moment, es pugui aprovar tant a nivell estatal com autonòmic pel que fa a la crisi sanitària.
Desè. Pel que fa a la utilització d'una plaça d’aparcament fins a 30 de setembre de 2021, es concedeix la seva utilització, un cop pagada la taxa corresponent.


	Expedient 1148/2021. Instal·lació del bus de la salut, del 19 al 22 de juliol

	Favorable
	Tipus de votació: unanimitat

	Vista la sol·licitud de la Fundació Renal Jaume Arnó, amb NIF núm. G25662941, entitat que gestiona el projecte El Bus de la Salut, de prevenció cardiovascular i renal, en què demana poder instal·lar El Bus de la Salut a la plaça del Camp, del 19 al 22 de juliol, de les 9.00 a les 19.00 hores, per realitzar proves diagnòstiques als pacients prèviament citats des d'Atenció Primària; també demana una connexió al subministrament elèctric;
Vist l'informe 310/2021 emès per la Policia Local i a proposta de l'alcalde i de la regidora delegada de Salut,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que es podrà instal·lar El Bus de la Salut a la Sala Polivalent, seguint les indicacions de la Policia Local.


	Expedient 1177/2021. Actuació musical en directe, dia 19 de juny

	Desfavorable
	Tipus de votació: unanimitat

	Vista la sol·licitud d’autorització per oferir un concert a la terrassa d’un bar el dia 19 de juny, a concretar entre les 19.00 i les 22.00 hores, en funció de la disponibilitat dels músics; també demana poder disposar d'un escenari i que la brigada municipal es faci càrrec del seu muntatge;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva sol·licitud, ja que el dia 19 de juny, a la mateixa hora, hi ha un acte programat al Teatre Comarcal de Solsona.


	Expedient 1179/2021. Actuació musical en directe, dia 23 de juny

	Favorable
	Tipus de votació: unanimitat

	Vista la sol·licitud d’autorització per oferir un concert a la terrassa d’un bar el dia 23 de juny, entre les 19.00 i les 22.00 hores; també demana poder disposar d'un escenari i que la brigada municipal es faci càrrec del seu muntatge;
Vist l’informe 318/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar al sol·licitant que l’autorització de l’actuació musical queda condicionada al fet que el soroll que pugui ocasionar no superi els 70 decibels. A causa de la crisi sanitària provocada per la COVID-19, l'organització serà la responsable del compliment de les normes de seguretat higièniques i distanciament social i del compliment estricte dels horaris fixats i de les possibles incidències que es puguin produir. Pel que fa a la utilització d'un escenari i el seu muntatge per part de la brigada municipal, es comunica al sol·licitant que no es pot atendre la seva petició.


	Expedient 1181/2021. Orfeó Nova Solsona – dinar de celebració, dia 27 de juny

	Favorable
	Tipus de votació: unanimitat

	Vista la sol·licitud de l'Orfeó Nova Solsona, amb NIF núm. G25070327, en què demana autorització per utilitzar l'espai de sota la balma de la Mare de la Font per dur a terme un dinar per celebrar Santa Cecília, les Caramelles i el final de curs el dia 27 de juny de 2021, així com poder disposar de taules i cadires per a unes 70 persones;
Vist l'informe 319/2021 emès per la Policia Local i a proposta de l'alcalde i de la regidora delegada de Cultura,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sollicita amb la condició que s’han de fer càrrec d’anar a buscar i retornar el material esmentat. Es comunica a la sol·licitant que actualment les mesures de restricció per a la contenció de la COVID-19, a partir del 14 de juny 2021, pel que fa a les festes de final de curs son les següents:
Es permeten les festes de final de curs i les graduacions d’alumnes no universitaris:
· a l’exterior: màxim 500 persones, 2,5 m2 per persona, sense necessitat d’estar asseguts, i s’hi permet el consum de begudes i aliments si són racions individuals no compartides.


	Expedient 1182/2021. Programa Cultural "Històries gegants"

	Favorable
	Tipus de votació: unanimitat

	Vista la sol·licitud de Multimedia Smart Works, SL, amb NIF núm. B67608166, en què demana autorització per poder filmar els carrers de Solsona els dies 21 de juny i 17 de juliol de 2021, amb motiu del programa cultural per a la Televisió de Catalunya anomenat Històries Gegants. L'equip estarà format per sis persones, dues càmeres i dos trípodes;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 1134/2021. Campanya de sensibilització "Revetlla segura 2021"

	Favorable
	Tipus de votació: unanimitat

	L'alcalde dona compte de l'escrit tramés per la Direcció General de Protecció Civil en relació a la campanya de sensibilització "Revetlla segura 2021" per minimitzar els riscos que comporta l'ús del material pirotècnic.


HABITATGE
	Expedient 1160/2021. Utilització pisos MOPU – excavacions arqueològiques del CEL

	Favorable
	Tipus de votació: unanimitat

	Vista la sol·licitud de la secció d'arqueologia del Centre d'Estudis Lacetans (CEL), en què demana poder utilitzar els dos pisos del MOPU, que disposa l'Ajuntament, situats a la partida de Sant Bernat, per poder-hi allotjar l'equip d'arqueòlegs del CEL que, del 19 al 31 de juliol i del 23 d'agost al 10 de setembre de 2021, duran a terme excavacions a la comarca; també demana poder utilitzar les dutxes de les instal·lacions esportives duran les dates en què es duran a terme les campanyes d'excavacions arqueològiques, a excepció dels caps de setmana;
A proposta dels regidors delegats d'Habitatge i d'Esports,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Pel que fa a la utilització de les dutxes, es comunica al sol·licitant que s'ha tenir en compte que a les 22.00 hores es tanquen les instal·lacions esportives i que els dies 7, 8, 9 i 10 de setembre de 2021 les instal·lacions romandran tancades a causa de la Festa Major de Solsona.


HISENDA
	Expedient 581/2021. Quotes urbanístiques – àmbit de la Cabana del Silo

	Favorable
	Tipus de votació: unanimitat

	Vist que el Ple de l'Ajuntament de Solsona, en la sessió del dia 25 de març de 2021, acordà, entre altres, delegar a la Diputació de Lleida, la recaptació en via executiva de les quotes urbanístiques;
Vist que en el BOP de Lleida núm. 108, de 7 de juny de 2021, surt publicat l’anunci d’acceptació, per part de la Diputació de Lleida, d’aquesta delegació;
Vist que, a data d’avui, les úniques quotes urbanístiques que es poden tramitar en via executiva afecten quotes de la Junta de Compensació de la Cabana del Silo;
Vist que, en relació als expedients dels projectes d’urbanització i de reparcel·lació, i dels estatuts i de les bases de la Junta de Compensació de la Cabana del Silo,  Esteve Gangolells Sampons interposà tres recursos contenciosos administratius contra els acords adoptats per l’Ajuntament de Solsona, recursos que a hores d’ara hi ha acordada la suspensió de la tramitació amb voluntat d’arribar a un acord entre les parts;

Vist que, de moment, l'Ajuntament no ha requerit a la Diputació de Lleida la tramitació de la recaptació en via executiva de les quotes de la Junta de Compensació de la Cabana del Silo, però que, a partir d'ara, ja es podrien tramitar;
Vist que en el moment que s'incoïn aquests expedients ja es generaran interessos de demora i recàrrecs;
Atès que l’alcalde manifesta que, juntament amb el regidor delegat d’Hisenda, el dia 11 de maig de 2021 varen tenir una reunió amb els advocats que representen Esteve Gangolells Sampons i els promotors de l’àmbit, en la qual totes les parts van mostrar la voluntat d’arribar a un acord;
Atès que la meritació d’interessos de demora i recàrrecs complicaria més un possible acord,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda no trametre a la Diputació de Lleida les quotes urbanístiques de l’àmbit de la Cabana del Silo, mentre Esteve Gangolells Sampons i els promotors de l’àmbit o els seus representants continuïn manifestant la voluntat d’arribar a un acord.


	Expedient 890/2021. Embús del clavegueram 

	Favorable
	Tipus de votació: unanimitat

	Vista la sol·licitud en què es demana que l'Ajuntament es faci càrrec del cost de la última factura, de data 5 de maig de 2021, per un import de 471,90 €, IVA inclòs, corresponent a l'embussament que va patir un habitatge, a causa de l'embús del clavegueram del carrer;
Vist l'informe emès per l'enginyer municipal de 9 de juny de 2021, i a proposta dels regidors delegats d'Hisenda i d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que l'Ajuntament farà efectiu el pagament de la factura de 5 de maig de 2021, per un import de 471,90 €, IVA inclòs.


	Expedient 1082/2021. Reclamació danys vehicle – forquilla protectora C/ Llices

	Favorable
	Tipus de votació: unanimitat

	Vista la reclamació per responsabilitat patrimonial contra l'Ajuntament de Solsona, en què demana que l'Ajuntament de Solsona es faci càrrec dels danys ocasionats a un vehicle, valorats en 541,43 €, ja que el dia 17 de març de 2021 mentre realitzava una maniobra de gir al carrer de les Llices per tal de sortir del lloc on tenia aparcat el cotxe va impactar contra una forquilla protectora d'acer enclavada al terra de la via, al costat de la vorera, presumptament instal·lada per no aparcar o no envair l'espai reservat a un gual proper;
Vist el full d'informació d'accidents emès per la Policia Local i a proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que la forquilla protectora estava col·locada correctament i, conseqüentment, l'Ajuntament no és responsable dels danys del vehicle. 


MEDI AMBIENT
	Expedient 1169/2021. Setmana de la Mobilitat Sostenible i Segura 2021

	Favorable
	Tipus de votació: unanimitat

	Vist l’escrit tramès per David Saldoni de Tena, Director General de Transports i Mobilitat del Departament de Territori i Sostenibilitat de la Generalitat de Catalunya, en què s’informa de la convocatòria de la celebració de la Setmana de la Mobilitat Sostenible i Segura entre els dies 16 i 22 de setembre de 2021;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda adherir-se a la Setmana de la Mobilitat Sostenible i Segura 2021, les actuacions de la qual es concretaran més endavant.


MERCAT
	Expedient 1137/2021. Absències del mercat setmanal de venda no sedentària, divendres 4 de juny de 2021

	Favorable
	Tipus de votació: unanimitat

	Vist l’informe presentat pel tècnic de comerç i nucli antic de l’Ajuntament de Solsona i de l’Agència de Desenvolupament de Solsona i Cardona;
Vist els articles 17 i 18 de l'Ordenança reguladora del mercat municipal de Solsona de venda no sedentària;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda notificar als titulats de quatre parades la seva absència del mercat setmanal de venda no sedentària de Solsona corresponent al divendres 4 de juny del 2021, i comptabilitzar aquesta absència com a període de vacances, ja que cap dels marxants ha notificat cap absència justificada per excusar la seva assistència al mercat setmanal.


PERSONAL
	Expedient 1149/2021. Permís per formació

	Favorable
	Tipus de votació: unanimitat

	Vista la sol·licitud presentada per un empleat municipal, en què sol·licita permís per formació per assistir al curs "El Sistema de Subvencions", organitzat per la Federació de Municipis de Catalunya, que s'impartirà en modalitat en línia els dies 22 i 29 de juny i 6 de juliol de 2021, de les 9.00 a les 14.30 hores;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d'Administració,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació, caldrà fer arribar el certificat corresponent.


	Expedient 1162/2021. Ajuntament de Tàrrega – nomenament persona de suport en un tribunal de selecció

	Favorable
	Tipus de votació: unanimitat

	Vista la sol·licitud presentada per l'Ajuntament de Tàrrega, en què demana col·laboració per poder designar una persona de l'àrea de Comunicació de l'Ajuntament de Solsona per un tribunal pel procés de selecció per constituir una borsa de tècnics de suport en Comunicació, grup A;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda nomenar la tècnica de Comunicació i Protocol de l'Ajuntament de Solsona, Noemí Vilaseca Casals, persona de suport al tribunal pel procés de selecció per constituir una borsa de tècnics de suport en Comunicació, grup A, a l'Ajuntament de Tàrrega.


	Expedient 1107/2021. Ajuntament de Navàs – nomenament persona de suport en un tribunal de selecció

	Favorable
	Tipus de votació: unanimitat

	Vista la sol·licitud presentada per l'Ajuntament de Navàs, en què demana col·laboració per poder designar una persona de suport al tribunal pel procés de selecció d’un/a tècnic/a mig de Cultura, Comunicació i Festes, grup A, subgrup A2, funcionari de carrera, i la creació d’una borsa de treball;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda nomenar la tècnica de Cultura de l'Ajuntament de Solsona, Míriam Montraveta Rodríguez, persona de suport al tribunal pel procés de selecció d’un/a tècnic/a mig de Cultura, Comunicació i Festes, grup A, subgrup A2, funcionari de carrera, i la creació d’una borsa de treball a l'Ajuntament de Navàs.


URBANISME
	Expedient 1159/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres (ICIO), aprovada pel Ple de l’Ajuntament de Solsona el dia 31 d’octubre 2019, i que es detallen tot seguit:
Expedient: Mn2021/81
Obres a realitzar: substitució del jacuzzi de la zona de l'spa d’un hotel de la ciutat per un de nou
Registre d’entrada: 2021-E-RE-729, 10 de juny
Pagament de la llicència: 10 de juny de 2021.


	Expedient 728/2021. Llicència urbanística – construcció d'una piscina, 

	Favorable
	Tipus de votació: unanimitat

	Vista la sol·licitud de llicència d'obres per construir una piscina en sòl urbanitzable no delimitat  (exp. Mn2021/82);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb la condició que un cop finalitzades les obres caldrà presentar el certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 771/2021. Llicència urbanística – Construcció d'una piscina

	Favorable
	Tipus de votació: unanimitat

	Vista la sol·licitud de llicència d'obres per construir una piscina en sòl no urbanitzable (exp. Mn2021/83);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb la condició que, un cop finalitzades les obres, caldrà presentar el certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les. 


	Expedient 1027/2021. Llicència urbanística – obertura de tres finestres a la façana d'un edifici

	Favorable
	Tipus de votació: unanimitat

	Vista la sol·licitud de llicència d'obres per obrir tres finestres a la façana d’un edifici (exp. Mn2021/84);

Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb els condicionants següents:
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar, caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local.
· Un cop finalitzades les obres, caldrà presentar un certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les. 


	Expedient 1098/2021. Llicència urbanística – pintar la façana de la planta baixa d'un edifici

	Favorable
	Tipus de votació: unanimitat

	Vista la sol·licitud de llicència d'obres per pintar la façana de la planta baixa d’un edifici (exp. Mn2021/85);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb la condició que, en cas de preveure una ocupació de la via pública a causa de les obres a executar, caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 740/2021. Llicència de segregació 

	Favorable
	Tipus de votació: unanimitat

	Vista la sol·licitud de llicència per segregar dues finques independents d’una finca matriu;
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència de segregació de l'entitat 5, de manera que en resultaran les entitats següents amb les condicions que s'estableixen a continuació:
Finca A: parcel·la de 507,21 m2
Finca B: parcel·la de 507,26 m2
· Amb aquesta segregació es perd un dels cinc habitatges previstos inicialment per la normativa per a la finca matriu.
· Cada parcel·la resultant haurà de complir separadament els plantejaments del Pla Parcial i s’haurà de fer una proposta volumètrica del conjunt edificatori (dos habitatges com a màxim) per a cadascuna d’elles.
· Els volums edificables de les dues parcel·les resultants hauran d’agrupar-se per tal de donar compliment al tipus d’ordenació «habitatges agrupats en renglera».
2. Comunicar a la sol·licitant que caldrà actualitzar les dades cadastrals.


	Expedient 1083/2021. Retirada de pedres de les zones públiques

	Desfavorable
	Tipus de votació: unanimitat

	Vista la sol·licitud per dur a terme obres per a la delimitació del terreny de la titularitat de la sol·licitant per a destinar-lo a ús agrícola propi, en concret, obres a la zona destinada fins a la data a aparcament;
Vist els antecedents que obren en els expedients 1009/2021 i 1083/2021, consistents en:
a) Quatre informes de la Policia Local en l’expedient 1009/2021:
· informe 272/2021, de 16 de maig de 2021
· informe 273/2021, de 16 de maig de 2021
· informe 285/2021, de 19 de maig de 2021
· informe 300/2021, de 31 de maig de 2021.
b) Un informe emès per la tècnica municipal, de 31 de maig de 2021, en què s'informa que a l’interior de la parcel·la s’està realitzat una rasa longitudinal al camp utilitzat com a aparcament amb un acopi de tanques metàl·liques al costat de la torre d’il·luminació situada al centre del pati, la qual cosa fa pensar que es vol instal·lar una tanca a la parcel·la delimitant el pati i deixant un vial d’uns 4,5 m fins a l’entrada de l’edifici. També es veu que s’ha realitzat algun moviment de terres per estovar el terreny de manera que el pati que abans es presentava compactat ara presenta sots i solcs.
Atès que per a dur a terme qualsevol obra de moviment de terres i de construcció de tanques s’ha de disposar de llicència municipal, a més tenint en compte que la parcel·la es troba en sòl urbanitzable no delimitat i a tots els efectes li és d’aplicació la normativa relativa al sòl no urbanitzable, d’acord al TRLLUC. L’article 223.6 del POUM regula la construcció de tanques en sòl no urbanitzable i equipara les tanques vegetals a les tanques d’altres materials, pel que aquestes, si és el cas, han de complir amb la normativa vigent i disposar de llicència.
D’acord amb l’anteriorment exposat, la mateix tècnica determina que caldria que es tramités una llicència per les obres que es volen realitzar, d’acord a les determinacions de l’ordenança vigent i del POUM respecte a les tanques en sòl no urbanitzable, que estableix que: «En sòl no urbanitzable, i amb caràcter general, no s’han de construir tanques de finques que no resultin justificades pels seus usos, necessitat i condicions de privacitat, etc. de conformitat amb la legislació civil.»
c) I un informe d’11 de juny de 2021, en què la tècnica municipal informa:
«1. Que les obres de delimitació del terreny, obertura de rasa i desplaçament dels contenidors municipals a que fa referència la persona cotitular s’han realitzat sense llicència.
2. Que ambdues peticions (entrada 686, de 31 de maig de 2021 i entrada 703, de 3 de juny de 2021) corresponen a actuacions a realitzar sobre el mateix terreny, utilitzat fins al moment com a zona d’aparcament de la discoteca i del restaurant que hi ha a la finca.
3. Que hi ha un conflicte entre particulars sobre el terreny en qüestió i que les obres realitzades sense llicència poden ocasionar perjudicis a tercers.»
A proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Incoar expedient per l’adopció de les mesures de restauració de la realitat física alterada per les actuacions anteriorment descrites contra la cotitular, que ha realitzat en l’immoble amb referència cadastral 25257A00200124000AS.
2. Considerar que les obres dutes a terme per la cotitular no són legalitzables al tractar-se d’actuacions de l’ordenament i planejament urbanístic i més tenint en compte la instància presentada per SOLSONA VJ 2005, SL, amb registre d’entrada 686, de 31 de maig de 2021, en què es demostra que les actuacions que es duen a terme en dit espai fan inviable l’obertura de l’activitat de discoteca, que té una llicència vigent.
3. Advertir que les mesures de restauració de la realitat física alterada i l'ordre jurídic vulnerat han de consistir en retirar dites pedres posades a la banda dreta del camí ral i la tanca conformada per puntals tornejats i que es troben i ambdós elements, dins del que s’ha de considerar espai de domini públic, tot reposant el terreny al seu estat original, amb el terraplenat de la rasa realitzada a la zona est de l’aparcament i l’anivellació i compactació de la zona d’aparcament, concedint a la cotitular el termini fins el dia 21 de juny de 2021 per tal de restaurar l’espai al seu estat original.
4. Comunicar a la cotitular que, si no procedeix a la restauració de la zona afectada dins el termini concedit, l’Ajuntament durà a terme dites obres de forma subsidiària, d’acord amb el pressupost que s’acompanya a la instància entrada per SOLSONA AJ 2005, SL, amb registre d'entrada 686, de 31 de maig de 2021, que ascendeix a l’import de 4.736,60 €, i d’acord amb el que disposa l’article 97 del RPLUC aquestes despeses que hagi de satisfer l’administració li seran repercutides a la propietat.
5. Notificar la resolució a la persona cotitular atorgant-li audiència per un termini de cinc dies hàbils perquè es personi a les dependències d'aquest Ajuntament i examini l'expedient a l'efecte que pugui al·legar i presentar els documents i les justificacions que estimi pertinents, conforme a l'article 112.3 del Reglament sobre protecció de la legalitat urbanística, aprovat per Decret 64/2014 de 13 de maig.
6. Advertir la persona cotitular que l’actuació duta a terme impedeix l’accés rodat als usuaris de la discoteca, als veïns, als serveis d’emergència (bombers, ambulàncies, mossos d’esquadra..), ja que tant l’accés a la porta principal com a les portes d’emergència són a través de dita zona, on es desenvolupa l’activitat de discoteca i que té concedida una llicència d’activitat, i, en conseqüència, ja que aquesta té llicència, totes les acciones dutes a terme impedeixen el desenvolupament de la mateixa de la forma que la té concedida i la seva limitació pot comportar una responsabilitat civil extracontractual de la qual serà responsable directa la persona cotitular, ja que els danys que es puguin causar a terceres persones poden ser-li directament imputats.
7. Notificar aquest acord a les parts interessades.


	Expedient 1083/2021. Polígon 2, parcel·la 124, partida de Santa Llúcia –  suspensió de llicència per fer una rasa

	Desfavorable
	Tipus de votació: unanimitat

	Vista la sol·licitud presentada i registrada amb el número d’entrada 686, de 31 de maig de 2021, subscrita per l’empresa SOLSONA VJ 2005, SL, amb NIF núm. B25570318, en què sol·licita que vol realitzar les obres que hi descriu en l’aparcament situat al davant de l’edifici de la seva propietat, ubicat al Polígon 2, Parcel·la 124, a la partida de Santa Llúcia, al TM de Solsona, obres consistents en la restitució de l’estat inicial de l’aparcament, abans de les actuacions dutes a terme durant el mes de maig de 2021 i que impedeixen l'accés al seu establiment;
Vist els antecedents que obren en els expedients 1009/2021 i 1083/2021, consistents en:
a) Quatre informes de la Policia Local, en l’expedient 1009/2021:
· informe 272/2021, de 16 de maig de 2021
· informe 273/2021, de 16 de maig de 2021
· informe 285/2021, de 19 de maig de 2021
· informe 300/2021, de 31 de maig de 2021.
b) Tres informes emesos pels Serveis Tècnics Municipals, de data 17 de maig, 31 de maig i 11 de juny de 2021.
En el de 31 de maig es descriuen les actuacions que s’han dut a terme per la persona cotitular, que són les següents:
«S’ha delimitat de la parcel·la mitjançant, a una banda del camí ral, amb la col·locació d’unes pedres de grans dimensions a tot el llarg de l’espai excepte en un tram de 4,5 m d’ample que han deixat lliure i, a l’altra banda del camí, mitjançant la col·locació d’una tanca conformada per puntals tornejats de fusta i xarxa electrosoldada que provoquen que ambdues obres estan efectuades dins l’espai de 6,00 m a banda i banda de l’eix del camí, espai que, per normativa, ha de quedar lliure ja que està ocupant un espai de domini públic.»
I, en l’informe d’11 de juny en que la tècnica municipal informa:
«1. Que les obres de delimitació del terreny, obertura de rasa i desplaçament dels contenidors municipals a que fa referència la persona cotitular s’han realitzat sense llicència.
2. Que ambdues peticions (entrada 686, de 31 de maig de 2021 i entrada 703, de 3 de juny de 2021) corresponen a actuacions a realitzar sobre el mateix terreny, utilitzat fins al moment com a zona d’aparcament de la discoteca i del restaurant que hi ha a la finca.
3. Que hi ha un conflicte entre particulars sobre el terreny en qüestió i que les obres realitzades sense llicència poden ocasionar perjudicis a tercers.»

A proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Incoar expedient per a l’adopció de les mesures de restauració de la realitat física alterada per les actuacions anteriorment descrites contra la persona cotitular, que ha realitzat en l’immoble amb referència cadastral 25257A00200124000AS.
2. Suspendre la llicència d’obres sol·licitada per SOLSONA AJ 2005, SL.
3. Considerar que les obres dutes a terme per la persona cotitular no són il·legalitzables al tractar-se actuacions l’ordenament i planejament urbanístic.
4. Advertir que les mesures de restauració de la realitat física alterada i l'ordre jurídic vulnerat han de consistir en retirar dites pedres posades a la banda dreta del camí ral i la tanca conformada per puntals tornejats i que es troben, ambdós elements, dins del que s’ha de considerar espai de domini públic, tot reposant el terreny al seu estat inicial, concedint a la persona cotitular el termini fins el dia 21 de juny de 2021 per tal de restaurar l’espai al seu estat original.
5. Comunicar a la persona cotitular que, si no procedeix a la restauració de la zona afectada dins el termini concedit, l’Ajuntament durà a terme dites obres de forma subsidiària, d’acord amb el pressupost que s’acompanya a la instancia entrada per SOLSONA AJ 2005, SL, amb registre d'entrada 686, de 31 de maig de 2021, que ascendeix a l’import de 4.736,60 €, i d’acord amb el que disposa l’article 97 del RPLUC aquestes despeses que hagi de satisfer l’administració li seran repercutides a la propietat.
6. Notificar la resolució a la persona cotitular atorgant-li audiència per un termini de cinc dies hàbils perquè es personi a les dependències d'aquest Ajuntament i examini l'expedient a l'efecte de que pugui al·legar i presentar els documents i les justificacions que estimi pertinents, conforme a l'article 112.3 del Reglament sobre protecció de la legalitat urbanística, aprovat per Decret 64/2014 de 13 de maig.
7. Advertir la persona cotitular que l’actuació duta a terme impedeix l’accés rodat als usuaris de la discoteca, als veïns, als serveis d’emergència (bombers, ambulàncies, mossos d’esquadra..), ja que tant l’accés a la porta principal com a les portes d’emergència són a través de dita zona, on es desenvolupa l’activitat de discoteca i que té concedida una llicència d’activitat, i, en conseqüència, ja que aquesta té llicència, totes les acciones dutes a terme impedeixen el desenvolupament de la mateixa de la forma que la té concedida i la seva limitació pot comportar una responsabilitat civil extracontractual de la qual serà responsable directa la persona cotitular, ja que els danys que es puguin causar a terceres persones poden ser-li directament imputats.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

